Cuneiform Tablet KTS 1 28
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na pu-šu-ke-en₆ qí-bí-ma ṭup-pá-am ša té-er-tí-a ša a-na a-šùr-ma-lik ù ḫi-na-a a-la-pu-tù šu-ma a-šùr-ma-lik a kà-ni-iš i-ta-al-kam ù šu-ma ḫi-na-a a-na kà-ni-iš{ki} a-dí-ni la i-li-kam ša ki-ma a-šùr-ma-lik ù ša ki-ma ḫi-na-a i-na u₄-mì-im ša té-ra-bu ṣa-ba-sú-nu-ma ṭup-pá-am ša té-er-tí-a iš-tí-kà li-iš-ta-me-ú-ma AN.NA-ki ù TÚG.ḪI-a a-na u₄-me i-ṣé-er tám-kà-ri ke-nu-tim ša ki-ma qá-qí-dí-ku-nu id-a 1 ù 2 ITU.KAM lá tù-šé-qá-ra tám-kà-ru-ku-nu lu ke-nu 1 GÚ 5 ma-na AN.NA 2 TÚG ša li-wi-tim ù 6 {TÚG}ku-ta-ni ša a-na a-šùr-{d}UTU-ši DUMU ib-ni-lí na-áš-a-tí-ni ki-ma a-na kà-ni-iš té-ru-bu AN.NA ù TÚG.ḪI.A ù ṭup-pí ša té-er-tí-a ša a-na a-šùr-{d}UTU-ši la-pu-tù-ni a-šar wa-áš-bu e-ḫi-id-ma šé-bi-il₅-šu-ma ù té-er-ta-kà li-li-kam 2 ri-ik-sà-an ša 5 ma-na.TA AN.NA i-na pá-ni šu-uq-lim na-ad-ú 1 ma-na 15 GÍN KÙ.BABBAR ša ḫa-bu-la-ku-ni a-ḫi a-ta 8 GÍN.TA dí-šu-ma KÙ.BABBAR-áp-kà šu-ta-bi AN.NA pa-ze-er i-na 8 GÍN.TA e-li la e-li KÙ.BABBAR-áp-kà šu-ta-bi